Kirjallisuusvuosi 1687

Kirjallisuusvuosi 1687 käsittelee vuoden 1687 tärkeitä kirjallisuuden tapahtumia, uutisia ja julkistuksia.

 Tapahtumia 
 Royal Society julkaisi Lontoossa Isaac Newtonin teoksen Philosophiæ Naturalis Principia Mathematica, joka tunnetaan lyhyesti nimellä Principia. Siinä Newton kuvaa universaalia painovoimalakia, selittää mekaniikan lakeja ja antaa kaavan äänen nopeuden laskemiselle. Teos synnytti aatteellisen hyökyaallon, joka nopeutti merkittävästi tieteellistä vallankumousta, ja siitä tuli modernin fysiikan perusta.
 Kirjailija Charles Perrault esitti 27. tammikuuta 1687 Ranskan akatemialle runon: "Ludvig Suuren vuosisata". Tässä runossa Perrault puhui Homeroksesta, Menandroksesta ja muista antiikin ihailluimmista runoilijoista vähättelevään sävyyn. Perrault'n tarkoituksena oli nostaa 1600-luvun kirjallisuus kaikkien aikaisempien vuosi­satojen yläpuolelle. Se pani alulle antiikin ihailijoiden ja modernistien välisen pitkä­aikaisen kiistan (). Perrault puolusti tässä antiikin kirjallisuuden ihailijoiden kuten Boileaun ja Racinen kanssa käymässään kiistassa oman aikansa kirjallisuutta ja piti sitä yhtä arvokkaana kuin antiikin kirjallisuutta.

 Julkaisuja 
 Aphra Behn – The Emperor of the Moon (näytelmä)
 Philippe Couplet & Prospero Intorcetta – Confucius Sinarum Philosophus (kungfutselaisuuden esittely eurooppalaisille)
 John Dryden – The Hind and the Panther (runoteos)
 Bernard le Bovier de Fontenelle – Histoire des oracles (luonnontieteiden perusteita)
 Isaac Newton – Philosophiae Naturalis Principia Mathematica
 John Norris – A Collection of Miscellanies, consisting of Poems, Essays, Discourses and Letters
 Charles Sedley – Bellamira, or The Mistress (näytelmä)
 Vincenzo Viviani – Discorso intorno al difendersi da' riempimenti e dalle corrosione de' fiumi (tekniikan alaa)

1687
Luokka:1687